**Republika Slovenija, Ministrstvo za gospodarski razvoj in tehnologijo, Kotnikova ulica 5, Ljubljana**

**objavlja**

**Javni razpis za sofinanciranje začetnih investicij v podporo investicijam za večjo produktivnost, konkurenčnost, odpornost in dekarbonizacijo gospodarstva na obmejnih problemskih območjih**

1. **Pravne podlage**

Javni razpis se objavlja na podlagi:

* Uredbe Sveta (EU) 2020/2094 z dne 14. decembra 2020 o vzpostavitvi Instrumenta Evropske unije za okrevanje v podporo okrevanju po krizi zaradi COVID-19 (UL L 433I z dne 22.12.2020, str. 23-27; v nadaljevanju Uredba 2020/2094/EU),
* Uredbe (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L št. 57 z dne 18.02.2021, str. 17-75), zadnjič popravljena s Popravkom (UL L 410, 18.11.2021, str. 197), ( v nadaljevanju: Uredba 2021/241/EU),
* Delegirane uredbe Komisije (EU) 2021/2106 z dne 28. septembra 2021 o dopolnitvi Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z določitvijo skupnih kazalnikov in podrobnih elementov preglednice kazalnikov okrevanja in odpornosti (UL L št. 429 z dne 1.12.2021, str. 83-91),
* Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L št. 193 z dne 30. 7. 2018, str. 1), zadnjič spremenjena z Delegiranim sklepom Komisije (EU, Euratom) 2021/135 z dne 12. novembra 2020 o dopolnitvi Uredbe (EU, Euratom) 2018/1046 Evropskega parlamenta in Sveta s podrobnimi pogoji za izračun dejanske stopnje rezervacij skupnega sklada za rezervacije (UL L št. 42, 5. 2. 2021, str. 9),
* Uredbe (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22.6.2020, str.13-43; v nadaljevanju: Uredba (EU) 2020/852),
* Obvestilo Komisije Tehnične smernice za uporabo „načela, da se ne škoduje bistveno“ v skladu z uredbo o vzpostavitvi mehanizma za okrevanje in odpornost (UL L št. C 58 z dne 18.2.2021),
* Načrta za okrevanje in odpornost Republike Slovenije, potrjen na Vladi RS dne 28.4.2021 in potrjen z izvedbenim sklep Sveta EU o odobritvi ocene načrta za okrevanje in odpornost za Slovenijo z dne 20.7.2021 (https://www.eu-skladi.si/sl/po-2020/nacrt-za-okrevanje-in-krepitev-odpornosti)
* Smernice za določitev načina financiranja iz sredstev Mehanizma z okrevanje in odpornost, št. 546-2/2021/14, ki jih je Ministrstvo za finance izdalo dne 17. 1. 2022,
* Uredbe o izvajanju Uredbe (EU) o Mehanizmu za okrevanje in odpornost (Uradni list RS, št. 167/21),
* Zakona o spodbujanju skladnega regionalnega razvoja (ZSRR-2, Uradni list RS, št. 20/11, 57/2012 in 46/16),
* Zakona o javnih financah (ZJF, Uradni list RS, št. 11/11-UPB4, 14/13 – popr., 101/13, 55/15 – ZFisP in 96/15 – ZIPRS1617, 13/18 195/20- odl. US),
* Proračuna Republike Slovenije za leto 2022 in 2023 (Uradni list RS, št. 187/2021),
* Zakona o izvrševanju proračunov Republike Slovenije za leti 2022 in 2023 (Uradni list RS, št. 187/21, 15/21 – ZDUOP, 74/21, 172/21, 187/21 – ZIPRS2223 in 206/21 – ZDUPŠOP),
* Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13 in 81/16),
* Zakona o splošnem upravnem postopku (Uradni list RS, št. [24/06](http://www.uradni-list.si/1/objava.jsp?sop=2006-01-0970) – uradno prečiščeno besedilo, [105/06](http://www.uradni-list.si/1/objava.jsp?sop=2006-01-4487) – ZUS-1, [126/07](http://www.uradni-list.si/1/objava.jsp?sop=2007-01-6415), [65/08](http://www.uradni-list.si/1/objava.jsp?sop=2008-01-2816), [8/10](http://www.uradni-list.si/1/objava.jsp?sop=2010-01-0251), [82/13](http://www.uradni-list.si/1/objava.jsp?sop=2013-01-3034), [175/20](http://www.uradni-list.si/1/objava.jsp?sop=2020-01-3096) – ZIUOPDVE in [3/22](http://www.uradni-list.si/1/objava.jsp?sop=2022-01-0014) – ZDeb),
* Zakona o varstvu osebnih podatkov (Uradni list RS, št. [94/07](http://www.uradni-list.si/1/objava.jsp?sop=2007-01-4690) – uradno prečiščeno besedilo in [177/20](http://www.uradni-list.si/1/objava.jsp?sop=2020-01-3110));
* Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) UL L št. 119, z dne 4. 5. 2016, str. 1), zadnjič popravljena s Popravkom (UL L št. 127 z dne 23. 5. 2018, str. 2), (v nadaljevanju: Splošna uredba GDPR),
* Zakona o integriteti in preprečevanju korupcije (Uradni list RS, št. [69/11](http://www.uradni-list.si/1/objava.jsp?sop=2011-01-3056) – uradno prečiščeno besedilo, [158/20](http://www.uradni-list.si/1/objava.jsp?sop=2020-01-2765) in [3/22](http://www.uradni-list.si/1/objava.jsp?sop=2022-01-0014) – ZDeb),
* Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11),
* Uredbe o določitvi obmejnih problemskih območij (Uradni list RS, št. 22/11, 97/12, 24/15, 35/17 in 101/20),

Uredbe o metodologiji za določitev razvitosti občin za leti 2022 in 2023 (Uradni list RS, št. [208/21](http://www.uradni-list.si/1/objava.jsp?sop=2021-01-4389)) ;

* Uredbe o dodeljevanju regionalnih državnih pomoči ter načinu uveljavljanja regionalne spodbude za zaposlovanje ter davčnih olajšav za zaposlovanje in investiranje (Uradni list RS, št. 93/14, 77/16, 14/18,168/20, [121/21](http://www.uradni-list.si/1/objava.jsp?sop=2021-01-2584) in 27/22, v nadaljevanju: Uredba RDP),
* Uredba o karti regionalne pomoči za obdobje 2022–2027 (Uradni list RS, št. 15/22),
* Uredbe Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe o Evropski uniji (UL L št. 187 z dne 26. 6. 2014, str. 1-78), nazadnje spremenjene z Uredbo Komisije (EU) 2021/1237 z dne 23. julija 2021 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L 270 z dne 29.7.2021, str. 39) , (v nadaljnjem besedilu: Uredba 651/2014/EU,)

in

* sheme državne pomoči »Regionalna shema državnih pomoči« (št. sheme: BE02-2399245-2014, BE02-2399245-2014/I, BE02-2399245-2014/II, BE02-2399245-2014/III in BE02-2399245-2014/IV; v nadaljnjem besedilu: BE02-2399245-2014).

Ministrstvo za gospodarski razvoj in tehnologijo bo vsa dejanja v postopku tega javnega razpisa v razmerju do prijaviteljev in končnih prejemnikov (obravnavanje vlog, izdaja sklepov, sklepanje pogodb, izvajanje pogodb idr.) izvajal na podlagi in v skladu z zgoraj navedenimi pravnimi podlagami oziroma vsemi relevantnimi pravnimi podlagami.

V primeru neskladja med določbami javnega razpisa, razpisne dokumentacije ali pogodbe o sofinanciranju z zgoraj navedenimi pravnimi podlagami, se le te uporabljajo neposredno. Za razlago uporabljenih pojmov/izrazov v tem javnem razpisu se uporabljata Uredba 651/2014/EU ter Uredba o dodeljevanju regionalnih državnih pomoči ter načinu uveljavljanja regionalne spodbude za zaposlovanje ter davčnih olajšav za zaposlovanje in investiranje (Uradni list RS, št. 93/14, 77/16, 14/18, 168/20, 121/21 in 27/22).

1. **Naziv in sedež nosilnega organa, ki dodeljuje sredstva**

Neposredni proračunski uporabnik je Republika Slovenija, Ministrstvo za gospodarski razvoj in tehnologijo, Kotnikova ulica 5, 1000 Ljubljana (v nadaljevanju: MGRT). MGRT nastopa pri izvedbi tega javnega razpisa v vlogi nosilnega organa in izvajalca javnega razpisa.

Finančna sredstva za izvedbo javnega razpisa zagotavlja Evropska unija iz naslova Sklada za okrevanje in odpornost oziroma se pravice porabe zagotavljajo iz podračuna, s katerim upravlja organ v sestavi Ministrstva za finance, Urad Republike Slovenije za okrevanje in odpornost (dalje: URSOO) in na kateremu se zbirajo sredstva mehanizma za okrevanje in odpornost za financiranje ukrepov iz Načrta za okrevanje in odpornost Republike Slovenije, ki je bil potrjen na Vladi RS dne 28. 4. 2021 in potrjen z izvedbenim sklepom Sveta EU o odobritvi ocene načrta za okrevanje in odpornost za Slovenijo z dne 20. 7. 2021, in je objavljen na: https://www.eu-skladi.si/sl/po-2020/nacrt-za-okrevanje-in-krepitev-odpornosti (v nadaljevanju: NOO).

1. **Uvrstitev javnega razpisa v NOO**

Javni razpis je v NOO uvrščen v komponento 2: Dvig produktivnosti, prijazno poslovno okolje za investitorje (C3 K2) in v naložbo C. Subvencije v podporo investicijam za večjo produktivnost, konkurenčnost, odpornost in dekarbonizacijo gospodarstva ter za ohranjanje delovnih mest.

1. **Namen, cilj in predmet javnega razpisa ter upravičeno območje**

Namen javnega razpisa je spodbujanje začetnih investicij in ustvarjanje novih delovnih mest na upravičenem območju z namenom:

* povečanja investicij z višjo dodano vrednostjo v deležu BDP,
* povečanja deleža trajnostno naravnanih investicij, ki imajo v strukturi stroškov zelene in digitalne rešitve, ki izboljšujejo konkurenčni položaj podjetij,
* zmanjševanje razvojnih razlik obmejnih problemskih območij napram preostali Sloveniji.

Predmet javnega razpisa je sofinanciranje začetnih investicij v opredmetena in neopredmetena osnovna sredstva, povezano z:

* vzpostavitvijo nove poslovne enote,
* razširitvijo zmogljivosti obstoječe poslovne enote,
* diverzifikacijo proizvodnje poslovne enote prijavitelja na proizvode in storitve, ki jih na zadevnem območju prej ni proizvajala, ali
* bistveno spremembo proizvodnega procesa v obstoječi poslovni enoti.

Investicija se mora izvajati na območju občin Ajdovščina, Apače, Bistrica ob Sotli, Bohinj, Bovec, Brda, Brežice, Cankova, Cerkno, Cirkulane, Črenšovci, Črna na Koroškem, Črnomelj, Divača, Dobrovnik, Dolenjske Toplice, Dornava, Dravograd, Gorje, Gornji Grad, Gornji Petrovci, Grad, Hodoš, Hrpelje - Kozina, Ilirska Bistrica, Jezersko, Kanal, Kobarid, Kobilje, Kočevje, Komen, Kostanjevica na Krki, Kostel, Kozje, Kranjska Gora, Kungota, Kuzma, Lendava, Loška dolina, Loški Potok, Lovrenc na Pohorju, Luče, Majšperk, Makole, Metlika, Mežica, Miren - Kostanjevica, Moravske Toplice, Muta, Ormož, Osilnica, Pesnica, Pivka, Podčetrtek, Podlehnik, Podvelka, Poljčane, Postojna, Preddvor, Prevalje, Puconci, Radlje ob Dravi, Ravne na Koroškem, Renče - Vogrsko, Ribnica na Pohorju, Rogaška Slatina, Rogašovci, Rogatec, Ruše, Selnica ob Dravi, Semič, Sežana, Slovenj Gradec, Solčava, Središče ob Dravi, Sveta Ana, Sveti Tomaž, Šalovci, Šentjernej, Šmarje pri Jelšah, Tišina, Tolmin, Tržič, Velika Polana, Videm, Vipava, Vuzenica, Zavrč, Žetale in Žirovnica (v nadaljevanju: upravičeno območje).

1. **Ciljne skupine/končni prejemniki**

Na razpis se lahko prijavijo vse pravne in fizične osebe (v nadaljevanju: podjetja), ki se ukvarjajo z gospodarsko dejavnostjo in so na dan oddaje vloge na ta javni razpis vsaj 18 mesecev registrirane oziroma vpisane v sodni oziroma poslovni register v skladu z Zakonom o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS,158/20 – ZlntPk-C in 18/21 ) ali v skladu z Zakonom o zadrugah (Uradni list RS, št. 97/09 – uradno prečiščeno besedilo in 121/21) oziroma registrirane po ustreznih predpisih, ki veljajo v drugih državah in bodo izvedle investicijo na upravičenem območju.

1. **Pogoji za kandidiranje**

Vloga mora izpolnjevati vse zahteve in pogoje javnega razpisa. Izpolnjevanje pogojev mora izhajati iz vsebine celotne vloge.

Glede izpolnjevanja razpisnih pogojev prijavitelj podpiše izjavo, s katero pod kazensko in materialno pravno odgovornostjo potrdi izpolnjevanje in sprejemanje razpisnih pogojev za kandidiranje na tem javnem razpisu (izjava je del razpisne dokumentacije).

Navodila za dokazovanje izpolnjevanja pogojev za kandidiranje so natančneje opredeljena v razpisni dokumentaciji.

V primeru dvoma glede izpolnjevanja pogojev, lahko MGRT zahteva dodatna pojasnila ali dokazila.

Če vloga ne bo izpolnjevala vseh pogojev, se zavrne. V primeru, da se neizpolnjevanje pogojev ugotovi po izdaji sklepa o izboru projekta, se pogodba o dodelitvi sredstev ne bo podpisala, sklep o izboru pa se bo odpravil.

V primeru, da se neizpolnjevanje pogojev ugotovi po podpisu pogodbe o dodelitvi sredstev, lahko MGRT od le-te odstopi, pri čemer bo končni prejemnik dolžan vrniti že prejeta sredstva skupaj z zakonskimi zamudnimi obrestmi od dneva nakazila sredstev na transakcijski račun do dneva vračila sredstev na sklad NOO.

Za izvedbo postopka obravnave vlog (preverjanje pogojev, ocenjevanje, priprava sklepov itd.) je imenovana strokovna komisija za izvedbo javnega razpisa (v nadaljevanju: strokovna komisija). Za vse pravočasne, pravilno označene in formalno popolne vloge (v nadaljevanju: formalna popolnost vloge) strokovna komisija najprej preveri, ali vloga izpolnjuje vse pogoje razpisa. Če ugotovi, da vloga ne izpolnjuje vseh pogojev javnega razpisa, nadaljnjega ocenjevanja po merilih strokovna komisija ne izvede, vloga prijavitelja pa se zaradi neizpolnjevanja pogojev zavrne.

Način uporabe in pomen pogojev za kandidiranje je natančneje opredeljen v razpisni dokumentaciji.

1. **Pogoji za prijavitelje**

* Prijavitelj mora izpolnjevati pogoje za prijavitelja, ki so določeni v točki 3 razpisne dokumentacije (glede pravno-organizacijske oblike, velikosti, starosti podjetja).
* Prijavitelj odda vlogo in priloge k vlogi prek spletne aplikacije, ki je brezplačno na voljo na spletnem naslovu:

https://www.gov.si/drzavni-organi/ministrstva/ministrstvo-za-gospodarski-razvoj-in-tehnologijo/javne-objave/JR NOO OPO.

Na istem naslovu se nahajajo tudi navodila za uporabo aplikacije oziroma oddajo vloge.

Vlagatelje opozarjamo, da v kolikor oddajo vlogo, ki ni digitalno podpisana s strani osebe, pooblaščene za zastopanje (izhajajoč iz Poslovnega registra RS), oziroma s strani osebe, za katero je izkazano posebno pooblastilo zgolj za podpis in oddajo vloge, se vloga kot neustrezna zavrne.

Prav tako vas opozarjamo, da se kontaktni podatki (telefonska št. in e-naslov), ki jih vlagatelj vnese v za to določene rubrike v okviru vloge, uporabljajo tako za obravnavo vloge, izdajo sklepa in pogodbe, kakor tudi kasneje po morebitni odobritvi spodbude. Glede na navedeno, vas še posebej opozarjamo, da podate pravilne podatke podjetja.

Vročanje dokumentov (pozivov za dopolnitev, sklepov in pogodb) ter podpisovanje navedenih dokumentov, bo potekalo v digitalni obliki, in sicer na podlagi kvalificiranega digitalnega potrdila za poslovne subjekte. S kvalificiranim digitalnim potrdilom v elektronskem poslovanju izkazujete svojo identiteto, jamčite za vsebino elektronsko posredovanih informacij in se elektronsko podpisujete.

Prvi možni datum oddaje vloge je 10.3.2022.

* Prijavitelj mora izpolnjevati pogoje v zvezi z upravičenim območjem, kot je to določeno v točki 3 razpisne dokumentacije.
* Na upravičenem območju izvajajo oziroma bodo izvajale aktivnosti projekta in dnevno prevzemajo pošto ter nimajo urejene preusmeritve pošte na drug naslov pri Pošti Slovenije.
* Prijavitelj ima na dan oddaje vloge na javni razpis v Sodnem registru registrirano dejavnost, ki bo predmet projekta in kjer se bodo izvajale aktivnosti projekta.
* V kolikor je prijavitelj podjetje s sedežem v katerikoli drugi državi članici Evropske unije in na dan oddaje vloge na ta javni razpis še nima ustanovljene podružnice v Republiki Sloveniji, mora najkasneje do sklenitve pogodbe o sofinanciranju ustanoviti podjetje (podružnico ali hčerinsko podjetje) v Republiki Sloveniji in to dokazati z izpiskom iz Sodnega registra.
* Prijavitelj ma pridobljena vsa ustrezna dovoljenja in soglasja lastnikov za izvedbo investicije ter dovoljenja in soglasja za izvajanje dejavnosti in projekta, ki je predmet investicije.
* Prijavitelj ni v postopku vračanja neupravičeno prejete državne pomoči, na osnovi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti. Šteje se, da prijavitelj naveden pogoj izpolnjuje, če odločba EK še ni dokončna, prijavitelj pa je sredstva v ustrezni višini položil na posebni skrbniški račun pri banki in z njimi ne razpolaga.
* Za iste že povrnjene upravičene stroške in aktivnosti, ki so predmet sofinanciranja v tem razpisu, prijavitelj ni in ne bo pridobil sredstev iz drugih javnih virov (sredstev evropskega, državnega ali lokalnega proračuna) (prepoved dvojnega financiranja).
* Na dan oddaje vloge prijavitelj nima neporavnanih zapadlih finančnih obveznosti v višini 50 eurov ali več do MGRT oziroma njegovih izvajalskih institucij (Slovenski podjetniški sklad, Javna agencija Republike Slovenije za spodbujanje podjetništva, internacionalizacije, tujih investicij in tehnologije, Slovenski regionalno razvojni sklad) pri čemer neporavnane obveznosti izhajajo iz naslova pogodb o sofinanciranju iz javnih sredstev in so bile kot neporavnane in zapadle pred tem spoznane z izvršilnim naslovom;
* V obdobju zadnjega leta, šteto za nazaj od dne oddaje vloge, prijavitelj nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 eurov ali več na dan oddaje vloge); šteje se, da prijavitelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge.
* Prijavitelj ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje vloge ni bil v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 68/16, 81/19, 91/20 in 2/21 – popr.).
* Prijavitelj ne prejema ali ni v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17) in niso podjetje v težavah skladno z 18. točko 2. člena Uredbe 651/2014/EU.
* Glede prijavitelja ni podana prepoved poslovanja v razmerju do MGRT v obsegu, kot izhaja iz 35. člena Zakona o integriteti in preprečevanju korupcije (Ur. list RS, št. 69/11 – uradno prečiščeno besedilo, 158/20 in 3/22 – ZDeb.
* Prijavitelj nima, skladno z Uredbo 651/2014/EU, registrirane glavne dejavnosti in tudi vsebina sofinanciranega projekta se ne sme nanašati na sledeče izključene sektorje:
  + sektor predelave in trženja kmetijskih proizvodov, kadar je:
  + znesek pomoči določen na podlagi cene oziroma količine kmetijskih proizvodov, ki so kupljeni od primarnih proizvajalcev ali jih je na trg dalo zadevno podjetje ali
  + je pomoč pogojena s tem, da se delno ali v celoti prenese na primarne proizvajalce;
* sektor premogovništva za lažje zaprtje nekonkurenčnih premogovnikov, kakor jo zajema Sklep Sveta št. 2010/787/EU z dne 10. decembra 2010 (UL L 336, 21. 12. 2010, str. 24).
* Pri projektu je upoštevano pravilo kumulacije državnih pomoči - skupna višina državne pomoči za projekt v zvezi z istimi upravičenimi stroški ne bo presegla največje intenzivnosti pomoči ali zneska državne pomoči, kot to določa Regionalna shema državnih pomoči (št. priglasitve: BE02-2399245-2014) oziroma razpisna dokumentacija.
* Da prijavitelj nima registrirane glavne dejavnosti in tudi vsebina sofinanciranega projekta se ne nanaša na sledeče izključene sektorje:
  + ribištva in gojenja vodnih organizmov,
  + ladjedelništva,
  + proizvodnje, distribucije energije ter energetska infrastruktura,
  + premogovništva po opredelitvi v Sklepu Sveta št. 2010/787/EU z dne 10. decembra 2010 o državnih pomočeh za lažje zaprtje nekonkurenčnih premogovnikov (UL L št. 336 z dne 21. 12. 2010, str. 24),
  + primarne kmetijske proizvodnje, opredeljeni v Prilogi I Pogodbe o delovanju Evropske unije,
  + jeklarstva in železarstva za podjetja, ki se ukvarjajo s proizvodnjo izdelkov, navedenih v 43. točki 2. člena Uredbe 651/2014/EU,
  + industrije sintetičnih vlaken za podjetja, ki se ukvarjajo s proizvodnjo izdelkov, navedenih v 44. točki 2. člena Uredbe 651/2014/EU, ter prometa, navedene v 45. točki 2. člena Uredbe 651/2014/EU.
* Nima neporavnanega vračila preveč izplačane pomoči po pravilu de minimis ali državne pomoči na podlagi izvršilnega naslova.

1. **Posebni pogoji za prijavitelje**

* Do sredstev iz naslova javnega razpisa niso upravičeni prijavitelji, ki so samostojni podjetniki, ki opravljalo le dopolnilno dejavnost.
* Do sredstev iz naslova javnega razpisa niso upravičeni prijavitelji, ki z osebnim delom samostojno opravljajo umetniško ali kakšno drugo kulturno dejavnost ali dejavnost na področju medijev in so skladno z zakonom vpisani v register samostojnih dejavnosti, če je tak register predpisan
* Do sredstev iz naslova javnega razpisa niso upravičeni prijavitelji, ki opravljajo samostojno dejavnost s področja zdravstva ali socialne varnosti: zdravstveno, klinično ali specialistično psihološko dejavnost, zasebno veterinarsko dejavnost ali drugo zasebno dejavnost s področja zdravstva, socialne varnosti ali farmacije, v skladu z zakonom.
* Do sredstev iz naslova javnega razpisa niso upravičeni prijavitelji, ki opravljajo duhovniško oziroma drugo versko službo.
* Do sredstev iz naslova javnega razpisa niso upravičeni prijavitelji, ki opravljajo odvetniško ali notarsko dejavnost v skladu z zakonom.
* Do sredstev iz naslova javnega razpisa niso upravičeni prijavitelji, ki ustvarijo večino prihodkov s področja trgovine.
* Do sredstev iz naslova javnega razpisa niso upravičeni prijavitelji, ki so v javni lasti.
* Za prijavitelja v javni lasti se štejejo podjetja, kjer ima država ali lokalna skupnost 25 % ali več kapitala ali glasovalnih pravic. Lastniški deleži se določajo v skladu s Prilogo 1 Uredbe 651/2014/EU
* Prijavitelj mora zagotoviti finančni prispevek v višini vsaj 25 odstotkov celotnih upravičenih stroškov. Ta prispevek ne sme biti povezan z nobeno javno pomočjo, vključno s pomočjo de minimis.
* Prijavitelj lahko kandidira na razpis z eno vlogo, z enim projektom. Med povezanimi podjetji lahko kandidira na razpis le eno podjetje, pri tem se upošteva ne samo podjetje prijavitelja, temveč tudi vsa njegova partnerska in povezana podjetja, kot jih določa Priloga 1 Uredbe 651/2014/EU, v nasprotnem primeru bodo vloge vseh prijaviteljev – med seboj povezanih podjetij, zavržene. Za povezane družbe se štejejo tudi podjetja, ki so povezana prek lastniških deležev fizičnih oseb, njihovih sorodnikov do vključno drugega kolena ali njihovih zakonskih ali izven zakonskih partnerjev.
* Do sredstev na tem javnem razpisu ni upravičeno podjetje, ki je prenehalo z enako ali podobno dejavnostjo v Evropskem gospodarskem prostoru pod pogoji, določenimi v točki d) 13. člena Uredbe 651/2014/EU. Prenehanje dejavnosti se ugotavlja na ravni štirimestne številčne oznake po Uredbi o standardni klasifikaciji dejavnosti (Uradni list RS, št. 69/07 in 17/08).

1. **Posebni pogoji za projekt**

* Projekt mora biti skladen z namenom, ciljem in s predmetom javnega razpisa in Akcijskega načrta okoljskega ravnanja.
* Iz vloge mora biti razvidno da je projekt ekonomsko nedeljiva celota aktivnosti, ki izpolnjujejo natančno določeno (tehnično-tehnološko) funkcijo in ima jasno opredeljene cilje, na podlagi katerih je mogoče presojati, ali projekt izpolnjuje vnaprej določena merila. Projekt mora imeti vnaprej določeno trajanje, omejeno z datumom začetka in konca.
* Začetek projekta ne sme biti pred oddaje vloge na javni razpis. Za začetek projekta se šteje trenutek, ko je sklenjena prva obvezujoča zaveza za začetek dejavnosti v zvezi s projektom. Začetek del pomeni bodisi začetek gradbenih del v okviru investicije bodisi prvo pravno zavezujočo zavezo za naročilo opreme ali vsako drugo zavezo, zaradi katere investicije ni več mogoče preklicati, če do nje pride pred začetkom gradbenih del, razen pripravljalnih del, kakor so nakup zemljišča, pridobivanje dovoljenj in opravljanje predhodnih študij izvedljivosti. Pri pridobitvi sredstev poslovne enote pomeni začetek del trenutek, ko se pridobi predujem ali kupnina za pridobljena sredstva.
* Do kandidiranja za sredstva na tem javnem razpisu so upravičeni prijavitelji s projekti, ki imajo:
  + najmanj 200.000,00 upravičenih stroškov projekta ter najmanj 300.000,00 eurov vrednost vseh stroškov projekta (upravičenih in neupravičenih stroškov),
  + največ 1.000.000,00 eurov upravičenih stroškov. MGRT bo vse stroške nad 1.000.000,00 eurov (ne glede na to ali bi lahko bili upravičeni ali neupravičeni) štelo kot neupravičene in jih ne bo sofinanciralo.
* Prijavitelj mora imeti na dan 31. 12. 2021 najmanj enega zaposlenega za polni delovni čas, ki je delal v podjetju celo obravnavano leto, po metodologiji kot jo določa Priloga 1 Uredbe 651/2014/EU.
* Za del enotne investicije se šteje vsaka začetna investicija, ki so jo začeli isti investitor in z njim povezana podjetja v obdobju treh let od datuma začetka del pri drugi investiciji, ki prejema pomoč. Če vrednost upravičenih stroškov enotne investicije presega vrednost 50.000.000 evrov, se za izračun najvišje dovoljene intenzivnosti uporablja metodologija, določena v 17. členu Uredbe RDP.
* Projekti morajo v obdobju treh let po zaključku projekta vsaj ohraniti število delovnih mest oziroma števila zaposlenih, glede na stanje zaposlenih na dan 31. 12. 2021, izračunano po metodologiji kot jo določa Priloga 1 Uredbe 651/2014/EU.
* Do sredstev na tem javnem razpisu tudi ni upravičeno podjetje katerega:
  + projekti, ki morajo za začetek dejavnosti pridobiti koncesijo za prirejanje iger na srečo,
  + projekti, ki bi jih prijavitelji lahko izvedli brez državne pomoči,
  + projekti s področja trgovine,
  + projekti, ki niso celoviti skladno s drugim odstavkom tega poglavja oziroma celovitosti projekta ni moč razbrati iz prejete dokumentacije.
* Projekti morajo s predloženo finančno konstrukcijo v okviru prijavljenega projekta izkazovati, da so zagotovljena sredstva za zaprtje celotne vrednosti projekta. Pri tem se poleg lastnih sredstev upoštevajo tudi pričakovana sredstva iz naslova tega javnega razpisa ter premostitvena sredstva za del pričakovanih sredstev iz naslova tega javnega razpisa do povrnitve stroškov.
* Ne glede na ostala določila tega poglavja do nepovratnih sredstev po tem javnem razpisu niso upravičeni prijavitelji, ki načrtujejo:
  + razširitev zmogljivosti obstoječe poslovne enote ali
  + bistveno spremembo proizvodnega procesa v obstoječi poslovni enoti,

če se:

* + poraba energije pri proizvodnji obstoječega proizvoda ne zmanjša vsaj za 10 % in
  + poraba materialov/surovin pri proizvodnji obstoječega proizvoda ne zmanjša vsaj za 10%. Šteje se, da je navedeni pogoj izpolnjen, če se vsaj 10% končnega proizvoda lahko reciklira in ponovno uporabi,

najkasneje ob datumu konca projekta določenega v pogodbi.

* Do sredstev na tem javnem razpisu niso upravičeni prijavitelji/projekti, ki jih je zavoljo spoštovanja načela »Do No Significant Harm« oziroma »načelo, da se ne škoduje bistveno« (DNSH) ob upoštevanju Obvestila Komisije Tehnične smernice za uporabo „načela, da se ne škoduje bistveno“ v skladu z uredbo o vzpostavitvi mehanizma za okrevanje in odpornost (UL L št. C 58 z dne 18.2.2021),treba izločiti iz kakršne koli podpore iz naslova ukrepov NOO. To so:
  + naložbe, ki škodujejo ciljem blažitve podnebnih sprememb:
  + so naložbe v zvezi s fosilnimi gorivi (vključno z nadaljnjo uporabo), razen za toploto / moč na osnovi zemeljskega plina, ki je skladna s pogoji iz Priloge III smernic DNSH,
  + so dejavnosti, ki so vključene v sistem trgovanja s pravicami do emisij CO2 ali njegovih ekvivalentov, razen če so predvidene emisije bistveno nižje od relevantnih primerljivih vrednosti, določenih za brezplačno dodelitev,
  + naložbe, ki škodujejo prehodu v krožno gospodarstvo:
  + so naložbe v objekte za odstranjevanje odpadkov na odlagališčih, obrate za mehansko biološko obdelavo (MBT) in sežigalnice za obdelavo odpadkov, pri čemer ta izključitev ne velja za naslednje naložbe:
  + obrate, namenjene izključno obdelavi nevarnih odpadkov, ki jih ni mogoče reciklirati
  + obstoječe obrate, kjer je naložba namenjena povečanju energetske učinkovitosti, zajemanju izpušnih plinov za skladiščenje ali uporabo ali predelavi materialov iz sežigalnega pepela, pod pogojem da take naložbe ne povzročijo povečanja zmogljivosti obratov za predelavo odpadkov ali podaljšanja življenjske dobe obrata,
  + o dejavnosti, pri katerih lahko dolgotrajno odstranjevanje odpadkov dolgoročno škoduje okolju (npr. jedrski odpadki).
* Projekt mora izkazovati povečanje dodane vrednosti na zaposlenega v roku enega leta po zaključku projekta, glede na vrednost po poslovnih izkazih na dan 31. 12. 2021. Izhodiščna vrednost se primerja z bilančni podatki na dan 31. 12. eno leto po zaključku projekta.
* Prijavitelj mora začeti s projektom najkasneje v 6 mesecih od podpisa pogodbe.

Način uporabe in pomen splošnih pogojev za prijavitelje je natančneje opredeljen v razpisni dokumentaciji.

1. **Merila za ocenjevanje vlog ter postopek in način izbora projektov**

Strokovna komisija vloge oceni na podlagi naslednjih meril:

|  |  |  |
| --- | --- | --- |
| **Merilo** | | **Št. točk** |
| 1 | Bonitetna ocena | 10 |
| 2 | Število novo ustvarjenih delovnih mest | 6 |
| 3 | Dodana vrednost na zaposlenega | 10 |
| 4 | Certifikati | 13 |
| 5 | Namen in cilj investicije | 15 |
| 6 | Vpliv tehnologije na okolje | 15 |
| 7 | Lokacija investicije | 6 |
| 8 | Inovativnost | 5 |
| 9 | Trajnostna naravnanost investicijskega projekta | 5 |
| 10 | Kapital | 15 |
| 11 | Tehnologija | 30 |
| 12 | Skladnost poslovnega načrta s cilji investicije | 7 |
| 13 | Investicija | 7 |
| 14 | Manjša poraba surovin/materialov | 10 |
| 15 | Manjša poraba energije | 10 |
| 16 | Trajnostna raba ter varstvo vodnih virov | 10 |
| **SKUPAJ** | | **174** |

Pri investicijah, ki izpolnjujejo razpisne pogoje in, ki bodo izvajane na območju občin Bovec, Bohinj, Gorje, Kobarid, Kranjska gora in Tolmin in se bodo izvajale v območju Triglavskega narodnega parka, se končni oceni pripiše 10% točk ocene.

Pri investicijah podjetij, ki izpolnjujejo razpisne pogoje in že imajo pridobljen certifikat ISO 14.001 ali ISO 50.001, se končni oceni pripiše 10% točk ocene.

Maksimalno število točk je 208,8 točk.

Način uporabe in pomen posameznih meril za ocenjevanje vlog sta natančneje opredeljena v razpisni dokumentaciji.

1. **Okvirna razpoložljiva sredstva javnega razpisa**

Skupna predvidena višina sredstev, ki je na razpolago za izvedbo razpisa, je 30.000.000,00 eurov.

Pravice porabe so na razpolago na proračunski postavki C3K9IC - Investicije po ZSRR-2 - NOO - MGRT.

Obdobje razpoložljivosti sredstev za javni razpis obsega proračunska leta 2022 do 2026.

Dinamika sofinanciranja posameznega podprtega projekta bo določena s pogodbo o dodelitvi sredstev v odvisnosti od finančnega načrta izvajanja projekta in od razpoložljivih pravic porabe oz. proračunskih sredstev.

Izplačila MGRT so odvisna od razpoložljivosti pravic porabe in proračunskih sredstev za ta namen. Če bi bile ukinjene ali zmanjšane pravice porabe, lahko MGRT razveljavi razpis in izdane sklepe o izboru, ali spremeni pogodbeno vrednost ali dinamiko izplačil. Če se končni prejemnik ne strinja s predlogom spremembe, se šteje, da odstopa od vloge oziroma od pogodbe o sofinanciranju.

MGRT si pridržuje pravico, da lahko javni razpis kadarkoli do izdaje sklepov o (ne)izboru prekliče ali spremeni, kar stori z objavo v Uradnem listu RS.

1. **Obdobje, v katerem morajo biti porabljena dodeljena sredstva**

Obdobje upravičenosti stroškov in izdatkov se prične z datumom oddaje vloge in konča 29.10.2025.

1. **Shema in skladnost s pravili državnih pomoči**

Javni razpis se izvaja na podlagi sheme državne pomoči »Regionalna shema državnih pomoči« (št. sheme: BE02-2399245-2014, BE02-2399245-2014/I, BE02-2399245-2014/II, BE02-2399245-2014/III in BE02-2399245-2014/IV; v nadaljnjem besedilu: BE02-2399245-2014).

1. **Upravičeni stroški, intenzivnost pomoči in način financiranja**

Nakup osnovnih sredstev, ki spadajo med upravičene stroške prijavljenega projekta, mora temeljiti na načelih gospodarnosti, učinkovitosti in uspešnosti, zagotavljanja konkurence med ponudniki, transparentnosti, enakopravne obravnave ponudnikov in sorazmernosti.

Pri nakupih je potrebno zagotoviti gospodarno in učinkovito porabo odobrenih sredstev, tako, da se pogodbeno zastavljeni cilji in načrtovani rezultati investicijskega projekta uspešno dosežejo.

Dokaz, da je strošek nastal, sta račun in dokazilo o plačilu upravičenca, ki dokazuje, da je bil račun dejansko plačan. MGRT lahko od prijavitelja zahteva dodatna dokazila in obrazložitve o nastanku oziroma plačilu stroška.

Upravičeni stroški po tem javnem razpisu so:

* nakup strojev in opreme,
* nakup nematerialnih naložb, ki pomenijo prenos tehnologije z nakupom patentiranih pravic, licenc, know-howa in nepatentiranega tehničnega znanja, pod pogojem, da se uporabljajo na območju izvajanja razpisa,
* gradbena-obrtniška-inštalacijska dela.

Način uporabe in pomen posameznih pojmov glede upravičenih stroškov, intenzivnost pomoči in način financiranja so natančneje opredeljeni v razpisni dokumentaciji.

1. **Roki in način prijave na javni razpis**

Vloge je potrebno vložiti preko spletne aplikacije. Kot pravočasne bodo upoštevane vloge, ki bodo oddane v aplikaciji, do 11.4.2022 do 24.00 ure.

Vloga na razpis mora biti oddana v skladu s prejetimi navodili.

Vloge morajo biti napisane v slovenskem jeziku. V kolikor so priloge v vlogi (pogodbe, predračuni, katalogi…) v tujem jeziku, lahko razpisna komisija zahteva slovenski prevod s podpisom odgovorne osebe, da jamči za pravilnost prevoda. V primeru dvoma lahko MGRT dodatno zahteva sodno overjen prevod. Če prijavitelj v roku vloge ne dopolni s prevedenimi dokumenti, se šteje, da njegova vloga ni popolna in se zavrže.

Vse vloge, ki bodo nepravilno oddane oziroma bodo prejete po izteku predpisanega roka, bodo s sklepom zavržene.

1. **Odpiranje vlog za dodelitev sredstev**

Zaradi pričakovanega velikega števila vlog, odpiranje vlog ne bo javno in bo izvedeno v prostorih MGRT najkasneje v 8 delovnih dneh po datumu za oddajo vlog. Datumi in druge informacije v zvezi z odpiranjem vlog bodo objavljene na spletnih straneh MGRT: http://www.mgrt.gov.si.

Na odpiranju bo strokovna komisija preverila pravočasnost, pravilno označenost in popolnost prispelih vlog.

Neustrezno označene ter nepravočasno prispele vloge se ne bodo obravnavale, s sklepom bodo zavržene in vrnjene prijaviteljem.

Strokovna komisija bo v roku 8 dni od odpiranja vlog pisno pozvala k dopolnitvi tiste prijavitelje, katerih vloge niso popolne. Prijavitelj v dopolnitvi ne sme spreminjati (višati) višine zaprošenih sredstev, tistega dela vloge, ki se veže na tehnične specifikacije predmeta vloge ali tistih elementov vloge, ki vplivajo ali bi lahko vplivali na drugačno razvrstitev njegove vloge glede na preostale vloge, ki jih je MGRT prejelo v postopku dodelitve sredstev. Rok za dopolnitev vlog ne sme biti daljši od osmih (8) dni. Nepopolne vloge, ki jih prijavitelji ne bodo dopolnili v skladu s pozivom za dopolnitev, bodo s sklepom zavržene.

Strokovna komisija za dodelitev sredstev bo z merili za ocenjevanje obravnavala (ocenila) vse pravilno označene, pravočasne, formalno popolne (formalno popolne vloge) ter hkrati ustrezne (izpolnjujejo vse pogoje javnega razpisa) vloge. Vloga, ki ne izpolnjuje pogojev iz javnega razpisa/razpisne dokumentacije, se kot neustrezna zavrne.

1. **Rok, v katerem bodo prijavitelji obveščeni o izidu javnega razpisa**

Prijavitelji bodo o izidu javnega razpisa obveščeni najkasneje v roku (60) dni od datuma odpiranja vlog.

Prijavitelji bodo na podlagi sklepa o izboru in skladno s pozivom MGRT pozvani k podpisu pogodbe o dodelitvi sredstev. Prijavitelj lahko umakne vlogo za pridobitev sredstev do pravnomočnosti sklepa o izboru.

Zoper sklep o (ne)izboru, lahko prijavitelj v tridesetih (30) dneh od prejema sklepa sproži upravni spor z vložitvijo tožbe na Upravno sodišče Republike Slovenije. Predmet tožbe ne morejo biti postavljena merila za ocenjevanje vlog. Vložena tožba ne zadrži podpisa pogodb o dodelitvi sredstev z ostalimi (izbranimi) končnimi prejemniki.

Rezultati predmetnega javnega razpisa so informacije javnega značaja in bodo objavljeni na spletni strani MGRT.

1. **Zahteve glede informiranja in obveščanja javnosti**

Izbrani prijavitelj mora najkasneje 14 dni po podpisu pogodbe na svoji spletni strani objaviti informacijo o projektu, ki je predmet sofinanciranja (naziv projekta, celotna vrednost projekta ter znesek sofinanciranja iz sklada Načrta za okrevanje in odpornost, datum pričetka in zaključka projekta). Navesti mora tudi informacijo o viru financiranja: Načrt za okrevanje in odpornost, razvojno področje C3: Pametna, trajnostna in vključujoča rast, komponenta K2: Dvig produktivnosti, prijazno poslovno okolje za investitorje in investicija C. Subvencije v podporo investicijam za večjo produktivnost, konkurenčnost, odpornost in dekarbonizacijo gospodarstva ter za ohranjanje delovnih mest. Kratka predstavitev projekta naj vsebuje namen in cilje oz. kazalnike, ki bodo s projektom doseženi. Ob zaključku projekta se objavijo tudi doseženi učinki.

Na spletni strani mora biti prikazan emblem Evropske Unije in ustrezna izjava o financiranju z napisom „Financira Evropska unija – NextGenerationEU“. Emblem in napis naj bosta tudi na gradbiščni tabli.

Poleg navedenega je potrebno pripraviti informacijo za medije in izvajati sprotno informiranje preko e-informatorja in spletne strani, ko bo le-ta vzpostavljena (novice, intervju z izbranim prijaviteljem, s podjetji, ki se vključijo v cono).

1. **Zahteve glede hranjenja dokumentacije in spremljanja ter evidentiranja**

Končni prejemnik bo dolžan zagotavljati dostopnost in hrambo celotne originalne dokumentacije, vezane na projekt in zagotavljati MGRT in drugim nadzornim organom vpogled v navedeno dokumentacijo za potrebe bodočih preverjanj še 10 (deset) let po zaključku projekta.

Končni prejemnik mora voditi in spremljati porabo sredstev za projekt računovodsko ločeno na posebnem stroškovnem mestu ali po ustrezni računovodski kodi za vse transakcije v zvezi s projektom, tako da je v vsakem trenutku zagotovljen pregled nad namensko porabo sredstev, ne glede na računovodska pravila Republike Slovenije. Navedeno ne velja za poenostavljene oblike nepovratnih sredstev, za katere pa bo končni prejemnik dolžan voditi in spremljati prejeta sredstva za operacijo.

1. **Zahteve glede dostopnosti dokumentacije nadzornim organom**

Končni prejemnik mora omogočiti tehnični, administrativni in finančni nadzor nad izvajanjem projekta. Nadzor se izvaja s strani MGRT, koordinacijskega organa (Urad MF za okrevanje in odpornost – URSOO), nacionalnega koordinatorja za revizijo (Urad za nadzor nad proračunom – UNP), nacionalnega koordinatorja za stroške (Ministrstvo za finance) in/ali drugih domačih ali evropskih nadzornih institucij (v nadaljevanju: nadzorni organi).

Končni prejemnik bo moral nadzornim organom predložiti vse dokumente, ki izkazujejo resničnost, pravilnost in skladnost upravičenih stroškov sofinanciranega projekta. V primeru preverjanja na kraju samem bo končni prejemnik moral omogočil vpogled v računalniške in računovodske programe, listine in postopke v zvezi z izvajanjem projekta ter v rezultate projekta (iz dokumentarnih in informacijskih sistemov). Končni prejemnik bo o izvedbi preverjanja na kraju samem predhodno pisno obveščen, MGRT ali drug nadzorni organ pa lahko opravi pregled na terenu brez predhodne najave. Končni prejemnik bo dolžan ukrepati skladno s priporočili iz končnih poročil nadzornih organov in redno obveščati MGRT o izvedenih ukrepih.

1. **Načelo »ne škoduj bistveno« (DNSH) v smislu člena 17 Uredbe (EU) 2020/852**

Prijavitelj mora pri pripravi projekta upoštevati „načelo, da se ne škoduje bistveno“ skladno z obvestilom Komisije Tehnične smernice za uporabo „načela, da se ne škoduje bistveno“ v skladu z uredbo o vzpostavitvi mehanizma za okrevanje in odpornost (UL L št. C 58 z dne 18.2.2021), kar pomeni, da se ne podpirajo ali izvajajo gospodarske dejavnosti, ki bistveno škodujejo kateremu koli od okoljskih ciljev v smislu člena 17 Uredbe (EU) 2020/852. Pri tem se upoštevata tako okoljski vpliv same dejavnosti kot okoljski vpliv proizvodov in storitev, ki jih ta dejavnost zagotavlja, v njihovem celotnem življenjskem ciklu, pri čemer se zlasti upošteva proizvodnja, uporaba in konec življenjske dobe teh proizvodov in storitev.

Do prijave niso upravičene investicije podjetij, ki jih je zavoljo spoštovanja načela DNSH (»da se ne škoduje bistveno«) potrebno izločiti iz kakršnekoli podpore iz naslova Mehanizma za okrevanje in odpornost (v nadaljevanju: izključene dejavnosti):

Naložbe, ki škodujejo ciljem blažitve podnebnih sprememb:

* naložbe v zvezi s fosilnimi gorivi (vključno z nadaljnjo uporabo), razen za toploto / moč na osnovi zemeljskega plina, ki je skladna s pogoji iz Priloge III smernic DNSH
* dejavnosti, ki so vključene v sistem trgovanja s pravicami do emisije CO2 ali njegovih ekvivalentov, razen v kolikor so predvidene emisije bistveno nižje od relevantnih primerljivih vrednosti, določenih za brezplačno dodelitev.

Naložbe, ki škodujejo prehodu v krožno gospodarstvo:

* naložbe v objekte za odstranjevanje odpadkov na odlagališčih, v obrate za mehansko biološko obdelavo (MBT) in sežigalnice za obdelavo odpadkov, pri čemer ta izključitev ne velja za naložbe:
* obrate, namenjene izključno obdelavi nevarnih odpadkov, ki jih ni mogoče reciklirati
* obstoječe obrate, kjer je naložba namenjena povečanju energetske učinkovitosti, zajemanju izpušnih plinov za skladiščenje ali uporabo ali predelavi materialov iz sežigalnega pepela, pod pogojem da take naložbe ne povzročijo povečanja zmogljivosti obratov za predelavo odpadkov ali podaljšanja življenjske dobe obrata
* dejavnosti, pri katerih lahko dolgotrajno odstranjevanje odpadkov dolgoročno škoduje okolju (npr. jedrski odpadki) skladno z Tehničnimi smernicami za uporabo „načela, da se ne škoduje bistveno“ v skladu z uredbo o vzpostavitvi mehanizma za okrevanje in odpornost.

1. **Zagotavljanje enakih možnosti in trajnostnega razvoja**

Upravičenec bo moral zagotoviti spodbujanje enakih možnosti moških in žensk ter preprečiti vsakršno diskriminacijo, zlasti v zvezi z dostopnostjo za invalide, med osebami, ki so oziroma bodo vključene v izvajanje aktivnosti v okviru predmetnega javnega razpisa, v skladu z zakonodajo, ki pokriva področje zagotavljanja enakih možnosti in 7. členom Uredbe 1303/2013/EU.

Upravičenec bo moral rezultate operacije uresničevati v skladu z načelom trajnostnega razvoja in ob spodbujanju cilja Evropske unije o ohranjanju, varovanju in izboljšanju kakovosti okolja, ob upoštevanju načela onesnaževalec plača v skladu z 8. členom Uredbe 1303/2013/EU.

1. **Varovanje osebnih podatkov in poslovna skrivnost**

Varovanje osebnih podatkov, ki jih MGRT posredujejo prijavitelji oziroma upravičenci bo zagotovljeno v skladu z veljavno zakonodajo, ki ureja varovanje osebnih podatkov, vključno s Splošno uredbo GDPR in ZVOP-1. V zvezi s tem MGRT napotuje na splošne informacije oz. na obvestilo o varstvu osebnih podatkov, objavljeno na spletni strani MGRT na povezavi :

<http://www.mgrt.gov.si/si/o_ministrstvu/varstvo_osebnih_podatkov/> .

Vsi podatki iz vlog, ki jih komisija odpre, so informacije javnega značaja razen tistih podatkov, ki jih prijavitelj posebej označi, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06-ZdavP-2, 23/14, 50/14, 19/15 – odl. US in 7/18, v nadaljevanju: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost mora biti določena skladno z Zakonom o poslovni skrivnosti (Uradni list RS, št. 22/19) in se lahko nanaša le na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo MGRT lahko domnevalo, da vloga po stališču prijavitelja ne vsebuje poslovnih skrivnosti in drugih izjem iz 6. člena ZDIJZ.

Namen obdelave osebnih podatkov, ki jih MGRT posredujejo prijavitelji oziroma upravičenci, je izvedba javnega razpisa ali javnega poziva, vodenje podatkov, evidenc, analiz in drugih zbirk za MGRT in nadzorne organe in sicer o izidu javnega razpisa ali javnega poziva in o izvajanju pogodbe o (so)financiranju. Nadalje je namen obdelave osebnih podatkov tudi izdelava študij in vrednotenj, sodelovanje in priprava oziroma izdelava vlog v postopkih pred pristojnimi organi (postopki pred sodnimi, preiskovalnimi ali drugimi pristojnimi organi). Osebni podatki se bodo obdelovali tudi za namene učinkovitega delovanja informacijskih sistemov ali pripomočkov, ki jih uporablja ali jih je dolžno uporabljati MGRT.

Podatki o sofinanciranih operacijah, za katere je tako določeno s predpisi ali, ki so javnega značaja, se bodo objavili. Objavljen bo seznam upravičencev, ki bo obsegal navedbo upravičenca, naziv operacije, programsko območje upravičenca in znesek javnih virov financiranja operacije. Objave podatkov o operaciji in upravičencih do sredstev bodo izvedene v skladu z ZDIJZ.

Prejemnik sredstev, ki je skladno z zakonom, ki ureja preprečevanje pranja denarja in financiranja terorizma, zavezan k vpisu podatkov v Register dejanskih lastnikov, ki ga vodi Agencija Republike Slovenije za javnopravne evidence in storitve (AJPES), bo s podpisom pogodbe o dodelitvi sredstev zavezan, da na poziv MGRT in v roku, postavljenem v pozivu, MGRT posreduje podatke o svojih dejanskih lastnikih, katere je MGRT kot izvajalec ukrepa dolžno zagotavljati po predpisih, ki urejajo izvajanje Mehanizma za okrevanje in odpornost.

1. **Zahteve glede spremljanja in vrednotenja doseganja mejnikov, rezultatov in kazalnikov projekta**

Dokazila o doseganju ciljev, ki jih bo potrebno zbirati za namene spremljanja in vrednotenja, so natančneje opredeljena v razpisni dokumentaciji.

Upravičenec mora v vlogi realno prikazati načrtovane cilje projekta. Podatki iz vloge za prijavo (prejete dokumentacije) bodo osnova za spremljanje pričakovanih rezultatov in bodo kot takšni tudi priloga pogodbe o dodelitvi sredstev.

V primeru, da med izvajanjem projekta pride do sprememb, ki bi vplivale na oceno vloge tako, da bi se ocena znižala pod prag sofinanciranih projektov, MGRT lahko odstopi od pogodbe o dodelitvi sredstev ter zahteva vrnitev izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun končnega prejemnika do dneva vračila sredstev v proračunski sklad NOO oz. v proračun Republike Slovenije.

V primeru, da končni prejemnik ob zaključku projekta ne bo dokazal uresničitev načrtovanih ciljev v celoti, lahko MGRT zahteva vračilo že izplačanih sredstev oz. sorazmernega dela sredstev za nerealizirane aktivnosti, skupaj z zakonskimi zamudnimi obrestmi od dneva nakazila sredstev na transakcijski račun končnega prejemnika do dneva vračila sredstev v proračunski sklad NOO oz. v proračun Republike Slovenije.

1. **Posledice, če se ugotovi, da je v postopku potrjevanja projektov ali izvajanja projektov prišlo do resnih napak, nepravilnosti, goljufije ali kršitve obveznosti**

V kolikor se ugotovi, da je v postopku potrjevanja projektov ali izvajanja projektov prišlo do resnih napak, nepravilnosti ali kršitve obveznosti, ali pa končni prejemnik MGRT ni seznanil z vsemi dejstvi in podatki, ki so mu bili znani ali bi mu morali biti znani oziroma, da je posredoval neresnične, nepopolne podatke oziroma dokumente ali prikril informacije, ki bi jih bil v skladu s tem javnim razpisom dolžan razkriti, ker bi lahko vplivali na odločitev MGRT o dodelitvi sredstev ali da je neupravičeno pridobil sredstva po tem javnem razpisu, na podlagi ponarejene listine ali kaznivega dejanja, bo MGRT odstopilo od pogodbe, končni prejemnik pa bo dolžan vrniti neupravičeno prejeta sredstva skupaj z zakonskimi zamudnimi obrestmi od dneva nakazila sredstev na transakcijski račun končnega prejemnika do dneva vračila sredstev v proračunski sklad NOO oz. v proračun Republike Slovenije. Če je takšno ravnanje namerno, se bo obravnavalo kot goljufija.

1. **Posledice, če se ugotovi, da aktivnosti na projektu niso bile skladne s pravom Unije in pravom Republike Slovenije**

V kolikor se ugotovi, da aktivnosti na projektu niso bile skladne s pravom Unije in pravom Republike Slovenije, bo MGRT odstopilo od pogodbe, končni prejemnik pa bo dolžan vrniti neupravičeno prejeta sredstva skupaj z zakonskimi zamudnimi obrestmi od dneva nakazila sredstev na transakcijski račun končnega prejemnika do dneva vračila sredstev v proračunski sklad NOO oz. v proračun Republike Slovenije.

1. **Posledice, če se ugotovi dvojno financiranje posameznega projekta ali, da je višina financiranja projekta presegla maksimalno dovoljeno stopnjo oz. znesek pomoči**

Dvojno uveljavljanje stroškov in dvojno financiranje izdatkov, ki so že bili povrnjeni iz katerega koli drugega vira, ni dovoljeno. V kolikor se ugotovi dvojno uveljavljanje stroškov ali dvojno financiranje izdatkov, MGRT odstopi od pogodbe in zahteva vračilo že izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun končnega prejemnika do dneva vračila sredstev v proračun Republike Slovenije. Če je dvojno uveljavljanje stroškov ali dvojno financiranje izdatkov namerno, se bo obravnavalo kot goljufija.

1. **Razpoložljivost razpisne dokumentacije**

Vsi potrebni podatki in navodila ki bodo omogočila izdelavo in oddajo popolne in pravilne vloge za dodelitev sredstev preko spletne aplikacije, so navedeni v razpisni dokumentaciji, ki bo od dne objave javnega razpisa dalje objavljena na spletni strani MGRT:

https://www.gov.si/zbirke/javne-objave/?date=&titleref=&publisher%5B%5D=25&type=. Ostale informacije o pravilih in pogojih Programa NOO so objavljene na spletni strani Urada Republike Slovenije za okrevanje in odpornost (dalje: URSOO) https://www.gov.si/drzavni-organi/organi-v-sestavi/urad-za-okrevanje-in-odpornost/o-uradu/ .

1. **Dodatne informacije**

Dodatne informacije v zvezi s pripravo prijav in pojasnila k razpisni dokumentaciji so prijavitelju dosegljive zgolj na podlagi pisnega zaprosila, posredovanega na elektronski naslov: gp.mgrt@gov.si, z obvezno oznako: »4300-4/2022«.

Vprašanja morajo prispeti na zgornji naslov najkasneje tri delovne dni pred iztekom posameznega roka za oddajo vloge. MGRT bo objavil odgovore na vprašanja najkasneje en delovni dan pred iztekom posameznega roka za oddajo vloge, pod pogojem, da je bilo vprašanje posredovano pravočasno. Vprašanja, ki ne bodo pravočasna, ne bodo obravnavana. Objavljeni odgovori na vprašanja postanejo sestavni del razpisne dokumentacije. Vprašanja in odgovori bodo javno objavljeni na spletnem naslovu

https://www.gov.si/drzavni-organi/ministrstva/ministrstvo-za-gospodarski-razvoj-in-tehnologijo/.

Vprašanja in odgovori bodo objavljeni na spletni strani, zato bodite pri postavljanju vprašanj pazljivi, da v njih ne razkrivate morebitnih osebnih podatkov, poslovnih skrivnosti in drugih podatkov, ki ne smejo biti javno objavljeni.

Potencialni prijavitelji bodo o vseh novostih sproti obveščeni preko spletne strani

https://www.gov.si/drzavni-organi/ministrstva/ministrstvo-za-gospodarski-razvoj-in-tehnologijo/

Objavljeni odgovori na vprašanja postanejo sestavni del razpisne dokumentacije.

MGRT bo v rubriki »Vprašanja in odgovori« odgovarjalo samo na vprašanja, ki se neposredno nanašajo na ta javni razpis. Ostala bo zavrglo in na njih ne bo odgovarjalo.

1. **Razpisna dokumentacija**

Način uporabe, pogoji in pomen posameznih pojmov javnega razpisa so natančneje opredeljeni v razpisni dokumentaciji.

Številka: 4300-4/2022/11

Ljubljana, dne 3. 3. 2022

Ministrstvo za gospodarski razvoj

in tehnologijo

Zdravko Počivalšek

MINISTER